Vladimir Arhipov

Vladimir Arhipov (sündinud 26. septembril 1955) on Eesti poliitik.

 Haridus 
Ta on lõpetanud 1975. aastal Tallinna Raudteetranspordi Tehnikumi tehnik-elektromehaaniku kvalifikatsiooniga.

 Poliitiline karjäär 
Arhipov oli Rahvaliidu liige aastatel 2002–2008. 2008. aastast on ta Keskerakonna liige. 

Arhipov oli Maardu linnapea 1995–1996 ning uuesti 2016–2024.

Arhipov kandideeris 1999. aasta Riigikogu valimistel Vene Erakonna Eestis nimekirjas ja sai 402 häält, kuid valituks ei osutunud.

2003. aasta Riigikogu valimistel kandideeris ta Eestimaa Rahvaliidu nimekirjas ja sai 153 häält, kuid valituks ei osutunud.http://vvk.ee/arhiiv/kandidaadi-otsing/?otsi_ajaloost=arhipov

2011. aasta ja 2015. aasta Riigikogu valimistel kandideeris ta Keskerakonna nimekirjas ja sai vastavalt 531 ja 838 häält, kuid valituks ei osutunud.

2019. aasta Riigikogu valimistel kandideeris ta taas Keskerakonna nimekirjas ning osutus valituks (sai 944 häält). Ta loobus Riigikogu liikme kohast ning ei asunud ametisse. Tema asendusliikmena sai XIV Riigikogu liikmeks Kaido Höövelson.https://www.err.ee/916749/maardu-linnapea-loobus-kohast-ja-barutost-saab-riigikogu-liige

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1103 häält ning ei osutunud valituks, kuid sai Riigikokku Jüri Ratase asendusliikmena, vande andis 15.07.2024.

Tunnustus
2025 Harjumaa teenetemärk

 Viited 

Kategooria:Eesti Keskerakonna poliitikud
Kategooria:Maardu linnapead
Kategooria:Eesti venelased
Kategooria:Sündinud 1955